Diari Oficial de la Generalitat Valenciana


Sumari del DOGV 9082, del 12-05-2021 (2021/4982)

RESOLUCIÓ de 30 d'abril de 2021, de la directora general de Recursos Humans, per la qual es modifiquen la Resolució de 18 de gener de 2021, de la directora general de Recursos Humans, relativa a la convocatòria de concurs oposició per a la provisió de vacants d'infermera o infermer especialistes obstetricoginecològics d'institucions sanitàries de la Conselleria de Sanitat Universal i Salut Pública, així com la Resolució d'11 de febrer, que corregeix un error en el tema I del temari específic.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9082

Data del DOGV
:   12-05-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/4982


Data del document
:   30-04-2021

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * concurs administratiu

RESOLUCIÓ de 30 d'abril de 2021, de la directora general de Recursos Humans, per la qual es modifiquen la Resolució de 18 de gener de 2021, de la directora general de Recursos Humans, relativa a la convocatòria de concurs oposició per a la provisió de vacants d'infermera o infermer especialistes obstetricoginecològics d'institucions sanitàries de la Conselleria de Sanitat Universal i Salut Pública, així com la Resolució d'11 de febrer, que corregeix un error en el tema I del temari específic. [2021/4982]  
Rebuts els recursos de reposició formulats per diverses associacions, col·lectius i persones interessades i/o afectades, contra l'annex I de la Resolució de data 18 de gener de 2021, de la directora general de Recursos Humans, per la qual es convoca concurs oposició per a la provisió de vacants d'infermera o infermer especialistes obstetricoginecològics d'institucions sanitàries de la Conselleria de Sanitat Universal i Salut Pública (DOGV 9015, de data 08.02.2021), en el sentit de considerar que el contingut del temari específic, amb la seua corresponent bibliografia, no s'ajusta a l'especialitat objecte de concurs oposició, s'ha comprovat la necessitat de modificar-lo en el sentit del que es disposa en l'Ordre SAS/1349/2009, de 6 de maig, per la qual s'aprova i es publica el programa formatiu de l'especialitat.  
Considerant el que s'ha exposat més amunt, es procedeix a la publicació de la modificació de l'esmentat temari específic i la bibliografia, que substitueix l'annex I de l'esmentada Resolució de 18 de gener de 2021, de la Direcció General de Recursos Humans, per la qual es convoca concurs oposició per a la provisió de vacants d'infermera o infermer especialistes obstetricoginecològics d'institucions sanitàries de la Conselleria de Sanitat Universal i Salut Pública, així com la Resolució d'11 de febrer, que corregeix un error en el tema I del temari específic (DOGV 9023, de data 18.02.2021).  
La resta de la resolució roman invariable en tots els termes.  
  
Aquesta correcció d'errades no suposa l'obertura d'un nou termini.  
  
Contra aquesta resolució podran interposar-se els recursos previstos en la base huitena de la convocatòria.  
  
València, 30 d'abril de 2021.- La directora general de Recursos Humans: Carmen López Delgado.  
  
  
Temari específic infermera o infermer especialistes obstetricoginecològics  
1. Bases historicometodològiques de les infermeres obstetricoginecològiques. Ètica i deontologia en la pràctica professional. Principis fonamentals de la bioètica: dilemes ètics. Dimensions de l'atenció ètica. El consentiment informat. Legislació i ètica en infermeria obstetricoginecològica. Codi d'ètica de l'ICM.  
2. Gestió dels serveis d'atenció a la salut sexual i reproductiva. Cartera de serveis SVS. Mètodes d'avaluació. Qualitat en el sistema sanitari: dimensions de la qualitat. Avaluació d'estructura, procés i resultats; millora contínua de la qualitat, mètodes d'avaluació. Indicadors de salut sexual i reproductiva.  
3. Sistemes d'informació en atenció especialitzada i atenció primària: història clínica. Registres específics de la matrona en atenció especialitzada i atenció primària. Informe de la matrona a l'alta. Registre d'activitats en infermeria obstetricoginecològica. Cartilla d'embaràs. Ús i maneig de la història de salut d'atenció primària i atenció especialitzada.  
4. Investigació en salut sexual i reproductiva i els seus mètodes. Tècniques qualitatives i quantitatives. Fonts de dades documentals. Característiques i problemes de la investigació. Ús i maneig de les TIC.  
5. Organització de les cures de l'especialista en infermeria obstetricoginecològica en atenció primària i atenció especialitzada. Unitats de suport a l'atenció primària. Consulta de matrona. Coordinació entre nivells assistencials per a la continuïtat de les cures.  
6. Atenció primària. Conceptes generals. Diagnòstic de salut, planificació i intervenció comunitària per part de l'especialista en infermeria obstetricoginecològica. Prevenció i promoció de la salut sexual i reproductiva: concepte. Detecció precoç dels problemes de salut: concepte. Factors de risc per a la salut de la dona en les diferents etapes de la vida, identificació de factors de risc i atenció de l'especialista en infermeria obstetricoginecològica.  
7. L'educació per a la salut sexual i reproductiva individual, grupal i comunitària: concepte, metodologia i tècniques didàctiques. Tècniques d'educació per a la salut. Foment de l'autoatenció i promoció de la salut de la dona, cuidador o cuidadora principals i família. Criteris per a l'elaboració de programes d'educació per a salut en la maternitat i la paternitat. Grups d'autoajuda. Formació d'agents de salut. Alfabetització en salut. Actius en salut. Salutogènesi. L'atenció domiciliària: concepte i etapes de la visita durant el puerperi.  
8. Coordinació entre nivells assistencials del sistema sociosanitari. Consulta preconcepcional. Atenció en la dona climatèrica. Salut sexual i reproductiva (PIES i anticoncepció). Programa de seguiment de l'embaràs. Consulta prenatal. Control clínic. Valoració del risc durant l'embaràs. Alteracions en l'embaràs. Educació sanitària. Vacunes durant l'embaràs. Educació per a la salut en la maternitat i paternitat (individual i grupal).  
9. Estratègies de salut sexual i reproductiva. Prevenció de càncer. Servei de Promoció i Protecció de la Salut de la dona en les diferents etapes del cicle vital. Servei de Salut Infantil i de la Dona. Servei de Pla Oncològic: els càncers que afecten majoritàriament les dones.   
  
10. Programes d'atenció maternoinfantil. Programa de salut de la dona major de 40 anys. Població. Captació i accés. Tasques/activitats/intervencions. Nivells d'actuació. Protocol de visites i contingut de les revisions.  
11. Epidemiologia de la salut de la dona al llarg del seu cicle vital i de la salut de la criatura en els primers 28 dies de vida. Conceptes generals. Indicadors sanitaris. Determinants de salut. Factors de risc. Índexs de salut. Estudis de necessitats de salut. Malalties de declaració obligatòria. Indicadors sanitaris. Immunització.  
12. Higiene en centres sanitaris d'atenció a la dona: conceptes generals. Antisèptics. Desinfectants. Esterilització. Infecció nosocomial. Mesures preventives. Aïllament: concepte, tipus i descripció. Gestió de residus sanitaris. Mesures de precaució per a prevenció d'infeccions hospitalàries. Actuació de l'especialista en infermeria obstetricoginecològica en la prevenció i control de la infecció nosocomial. Mesures preventives. Aïllaments a l'hospital. Conceptes de seguretat de la persona malalta. Programes Zero. Prevenció d'accidents de risc biològic. Normes universals de protecció.  
13. Medicaments. Farmacoteràpia durant l'embaràs, part i lactància.  
  
14. Atenció bàsica en urgències i emergències obstetricoginecològiques. Valoració i cures de l'especialista en infermeria obstetricoginecològica a la dona en unitats d'urgències i cures crítiques.  
15. Actuacions de l'especialista en infermeria obstetricoginecològica. Valoració nutricional de les dones en el cicle vital. Nutrició aplicada i dietoteràpia. Protocols d'actuació. Trastorns de la conducta alimentària.  
16. Reproducció humana i embriologia general: anatomia de la pelvis, aparell reproductor femení, aparell reproductor masculí. Diagnòstic prenatal i genètica. Concepte, teratogènia, cromosomopaties, tècniques diagnòstiques. Genètica: malalties més freqüents de transmissió genètica. Interrupció de l'embaràs. Terapèutica fetal intrauterina.  
  
17. Treball de part. Fisiologia del treball de part. Valoració maternofetal durant el treball de part. Assistència a la dona durant el procés de part. Parts distòcics. Mètodes de suport a la dona durant el procés obstètric. Estàndards europeus per a centres de naixement. Part en l'aigua. Contacte pell amb pell.  
18. Puerperi normal. Atenció postpart immediat i precoç, control puerperi tardà. Nounat. Adaptació a la vida extrauterina. Maniobres de reanimació a la sala de parts. Atenció general al nounat. Lactància materna, la lactància artificial. La visita domiciliària.  
  
19. Atenció d'infermeria en l'àmbit de la sexualitat. Formes d'expressió sexual. Concepte de disfunció sexual. Abordatge terapèutic i procés d'infermeria en la sexualitat durant el cicle vital; infància, adolescència, vida adulta i vellesa. Programes d'educació sexual (PIES)  
20. Atenció en l'àmbit de la reproducció. Assistència a parelles amb dificultats reproductives. L'anticoncepció. Mètodes i tècniques. Indicacions i contraindicacions. La consulta ginecològica. Problemes de salut de causa ginecològica. Problemes ginecològics de salut en la dona adolescent.  
21. Problemes de salut en el climateri. Concepte, bases endocrinològiques i etapes del climateri. Manifestacions clíniques. Problemes de salut en el climateri. Prevenció primària i estils de vida. Tractaments.  
  
22. Problemes de salut maternoinfantil en l'embaràs. Malalties: musculoesquelètiques, sistema nerviós, malalties mentals, drogodependències, malalties infeccioses en l'embaràs, hemorràgies en el primer trimestre de la gestació, hemorràgies en el tercer trimestre de la gestació.  
23. Problemes de salut maternoinfantil en el part. Risc matern. El patiment fetal agut. Alteracions del motor del part. Alteracions del canal del part. Problemes de salut maternal en el puerperi. La infecció puerperal. Problemes circulatoris. Hemorràgies en el puerperi. Nounats amb problemes de salut. Transport neonatal. Trastorns respiratoris aguts. Termoregulació i trastorns metabòlics. Infeccions en el nounat. Problemes ortopèdics.  
24. Cures d'infermeria a les dones en processos de mort neonatal i/o pèrdua gestacional. Actuació davant del dolor i la mort. Suport a la família. La comunicació i el dol. Principals problemes. Dolor: característiques i escales de mesura. Dol: tipus i manifestacions. Suport al cuidador o cuidadora principals i a la família. Dol perinatal.  
25. Salut i gènere. Violència de gènere: prevenció, detecció i atenció sanitària. Maltractaments: detecció i prevenció en qualsevol etapa del cicle vital. Protocols d'atenció a les víctimes d'agressions sexuals. Espais segurs. Drets laborals i maternitat. Maternitat subrogada.